A csatorna szabályai

Elsõszámú szabály : NE LEGYÉL ROSSZKEDVÛ, AZ SENKINEK SEM JÓÓÓÓ ....

Mint minden csatornán, így itt is megvannak az alapszabályok, amelyek be nem tartása súlyos következményekkel járhat. Kérlek, figyelmesen olvasd el a következõ szöveget, és a saját illetve ircelõs társaid érdekében tartsd is szem elõtt, ha beállsz közénk !

Elsõ, és talán legfontosabb szabály : a csatornán nincs hivatalos cenzúra, elviekben bármirõl lehet társalogni, egy feltétellel : ha az senkit sem sért semmiben, illetve mellõzi a vulgáris szavakat, káromkodásokat. Ezzel nem azt akarom mondani, hogy a #csevejen csak szentek beszélgetnek, de azért egy bizonyos szintû kultúra azért van, és örülnénk neki, ha ezt senki sem rúgná fel. Ha mindenféleképpen oda akarsz szólni valakinek keményebben, akkor azt MSG - ben tedd meg. Ha pedig valaki ok nélkül keménykedik Veled, szólj valamelyik opos tagnak (tudod, a kukacos emberek ... :)), és Õk majd intézkednek ! (vagy nem ... :))

További dolgok, amiket érdemes betartani : ha beírsz egy üzenetet, ne ismételgesd többször egymás után, mert flooder leszel, és az egy kirúgást eredményezhet. Ugyanígy ne használj színeket a kiírásnál, bármennyire is szép ... Szegény unix használók nem szeretik. Ne írj folyamatosan nagybetûkkel, tehát caps lock off, vagy repülsz, mit a Republic kismadara. Ja, és amit nagyon nem szeretünk, az a reklám. Mármint másik csatorna reklámozása. Jó, egészséges konkurrencia, de akkor se itt tedd !!!

Lehetõleg felejtsd el az op kunyerálást is. Úgyse kapsz ... :) Ne hozz ide idegen botokat sem, mert senki sem szereti, ha 5 percenként Sandysamanthajane felajánl egy ingyenes pornosite - ot, vagy bármi mást ... :)

Mindezen szabályok be nem tartása azonnal kirúgással járhat, és legtöbb esetben jár is, errõl a botok tesznek. Többszöri próbálkozás után ban is lehet a dologból, úgyhogy gondold meg, hogy megéri e jópofizni ...

Újabban felütötte a fejét egy probléma, ami elég sok gondot okoz minden ircelõnek. Ez pedig a sulinet. Félreértés ne essék, nem vagyok "fajgyûlölõ", sõt senki sem az itt, hisz mindannyian voltunk egyszer középiskolások. Nem is az egész sulinettel van gond, csak jó pár olyan gonosz elem van a társaságukban, akik nem kívánatosak a csatornán. Nehéz kiszûrni õket, rengeteget dolgoztak a Blaise - ék, hogy megoldják, de nem sikerült. Ezért szeptembertõl az új-régi szabály fog ismét életbe lépni : 13 óráig nincs ban, onnantól kezdve viszont ban az egész sulinetre. Délelõtt meg majd figyelünk ... :)